# Tom Hiddlston

| Tom Hiddlston |
| --- |
| ing. Tom Hiddleston |
|  |
| Doğum adı | Thomas William Hiddleston |
| Doğum tarixi | 9 fevral 1981(1981-02-09) (45 yaş) |
| Doğum yeri | * Vestminster, London
 |
| Partnyorları | * Teylor Svift (2016–2016)
 |
| Fəaliyyəti | teatr aktyoru, kino aktyoru, komediyaçı, musiqiçi, televiziya aktyoru, film prodüseri, aktyor |
| Fəaliyyət illəri | 2001-ci ildən |
| Təhsili | * İton kolleci,
* Draqon Məktəbi[d],
* Kembric Universiteti,
* Dram İncəsənəti üzrə Kral Akademiyası[d] (2002–2002)
 |
| IMDb | ID1089991 |
|  |
|  Vikianbarda əlaqəli mediafayllar |

**Tom Uilyam Hiddlston** (ing. Thomas William Hiddleston, 9 fevral 1981, Vestminster, London) — İngiltərəli aktyor və prodüser. Daha çox Marvel film seriyasında canlandırdığı Loki və həmçinin "Axşamüstü Parisdə" (2011), "Krimson zirvəsi" (2013) filmləri ilə məşhurdur.

## İlk illəri

Tom Hiddlston 9 fevral 1981-ci ildə Londonun Vestminster rayonunda doğulmuşdur. İlkin təhsilini Oksfordakı Drakon məktəbi və Berkşirdəki İton kollecində təhsil almışdır. 2005-ci ildə Kral Dramatik İncəsənət Akademiyasını bitirib.

## Karyerası

Hiddlston karyerasına televiziyada başlayıb, ilk rolunu Nikolas və Niklbinin həyatı və məcarası" (2001) telefilmində oynayır. Bundan sonra o bir neçə il müxtəlif televiziya layihələrində iştirak edir. İlk böyük rolunu "Ceyn Ostinin sevgi uğursuzluqlarında" (2008) seriyalında oynayır.

Aktyor 2011-ci ildə Marvel Kinematoqrafiya Kainatına daxil olan "Tor" filmində Loki obrazını canlandırır. Rol ona dünya məşhurluğunu qazandırıraq karyerasında yeni bir dövrü açır. Tom Hiddlston yeni Loki qəhrəmanını "Tor: Qaranlıq dünya", "Qisasçılar", "Tor: Raqnarök", "Qisasçılar: Sonsuzluq savaşı" və "Qisasçılar: Final" filmlərində canlandırdı. 2011-ci ildə həmçinin onun iştirakı ilə "Döyüş atı" və "Gecəyarısı Parisdə" filmlərinin premyerası olmuşdu.

2017-ci ildə "Gecə administratoru" serialındakı Conatan Payn obrazına görə ən yaxşı miniserial və ya telefilm nominasiyasında Qızıl qlobus mükafatına layiq görülmüşdür.

## Filmoqrafiyası

| il | Filmin adı | Orjinal adı | Rol |
| --- | --- | --- | --- |
| 2001 | Konspirasiya | *Conspiracy* | Operator |
| 2002 | Yaxınlaşan fırtına | *The Gathering Storm* | Rendolf Çörçill |
| 2005 | Şekspir və onun sonetlərinin sirri | *A Waste of Shame: The Mystery of Shakespeare and His Sonnets* | Con Holl |
| 2006 | Viktoriya Xaçı Qəhrəmanları | *Victoria Cross Heroes* | Kapitan Con "Cek" Rendl |
| 2006–2007 | Şəhərətrafı atışma | *Suburban Shootout* | Bill Xezeldin |
| 2007 | Yad | *Unrelated* | Oakli |
| 2007 | Bədbəxt hadisə | *Casualty* | Kris Von |
| 2007 | Qalapaqos | *Galápagos* | Çarlz Darvin |
| 2008 | Miss Ostinin uğursuzluqları | *Miss Austen Regrets* | Mister Con Plampt |
| 2008–2010 | Vallander | *Wallander* | Maqnus Martinsson |
| 2009 | Krenford | *Cranford* | Uilyam Bakston |
| 2014 | Yalnız sevənlər sağ qalır | Only Lovers Left Alive | Adam |

## Şəxsi həyatı

Tom Hiddlston UNICEF-in humanitar və inkişaf yardım fondu qrupunun İngiltərədəki səfiridir. O insanları aclıq haqqında daha çox məlumatlandırmaq üçün 2013-cü ilin əvvəlində Qvineyaya səyahət etmişdir. 2015-ci ilin əvvəlində və 2016-cı ilin sonlarında Cənubi Sudana səyahəti zamanı vətəndaş müharibəsinin uşaqların həyatına mənfi təsirini qeyd etmişdir. Hiddlston özünü feminist hesab edir.

Aktyor 2008–2011-ci illərdə aktrisa Syuzan Fildinqlə münasibətdə olmuşdur. 2016-cı ildə isə bir neçə ay müğənni Teylor Sviftlə görüşüb.

## İstinadlar